ທ່ານ Abbott ສັນຍາວ່າ ຈະຄົ້ນຫາສາເຫດ ການເຂົ້າຢຶດ ຮ້ານອາຫານ ໃນຊິດນີ
ທ່ານ Abott ​​ກ່າວວ່າ ທ່ານ​ຕ້ອງການ​ຢາກ​ຮູ້​ວ່າ ​ເປັນ​ຫຍັງ ທ້າວ Monis ບໍ່​ໄດ້​ຖືກ​ຕິດຕາມ​ເບິ່ງ ຫຼື ກັກ​ໂຕ​ໄວ້ ທັງໆ​ທີ່​ຜູ້ກ່ຽວ​​ ໄດ້​ກໍ່​ຄວາມ​ຮຸນ​ແຮງ​ ຜ່ານ​ມາແລ້ວນັ້ນ​.
ນາຍົກລັດຖະມົນຕີອອສເຕຣເລຍ ໃຫ້ຄຳໝັ້ນສັນຍາວ່າ ຈະສືບ ສວນສອບສວນເບິ່ງວ່າ ດ້ວຍວິທີໃດ ຄົນຮ້າຍຜູ້ມີຈິດໃຈບໍ່ສົມ ປະກອບ ທີ່ເກີດຢູ່ປະເທດອີຣ່ານ ພ້ອມກັບມີປະຫວັດ ຂອງ ຄວາມຮຸນແຮງ ແລະພົວພັນກັບພວກຫົວຮຸນແຮງຈັດນັ້ນ ສາມາດ ປະຕິບັດການໂຈມຕີຮ້ານອາຫານ ທີ່ເຮັດໃຫ້ມີຜູ້ເສຍຊີວິດຫຼາຍ ຄົນ ໃນນະຄອນຊິດນີ ເມື່ອອາທິດນີ້ ທ້າວ Man Haron Monis ເມື່ອວັນຈັນຜ່ານມາ ໄດ້ຈູ່ໂຈມຮ້ານ ອາຫານ Lindt Chocolate Café ຢູ່ໃນນະຄອນຊິດນີ ແລ້ວຈັບ ເອົາໂຕປະກັນ 17 ຄົນ ຜູ້ຕ້ອງສົງໄສ ໄວ 50 ປີ ພ້ອມກັນກັບໂຕ ປະກັນ 2 ຄົນ ຖືກຂ້າຕາຍ ໃນເວລາຕຳຫລວດໜ່ວຍກ້າຕາຍ ບຸກ ເຂົ້າໄປໃນຮ້ານອາຫານດັ່ງກ່າວ ທ້າວ Monis ຜູ້ທີ່ບັນເຈົ້າໜ້າທີ່ຕຳຫລວດອອສເຕຣເລຍ ຮູ້ຈັກລາວດີ ລາວໄດ້ຖືກປ່ອຍ ດ້ວຍການປະກັນໂຕ ຫຼັງຈາກທີ່ຖືກກ່າວຟ້ອງວ່າ ມີສ່ວນກ່ຽວພັນ ໃນການຄາດຕະກຳ ຂອງມື້ລາງອະດີດພັນລະຍາຂອງລາວ ຜູ້ກ່ຽວຍັງປະເຊີນໜ້າກັບການກ່າວຟ້ອງຫຼາຍ ກວ່າ 40 ຂໍ້ຫາ ໃນການລວນລາມທາງເພດ ແລະການອະນາຈານຕ່າງໆ ໃນວັນພຸດມື້ນີ້ ນາຍົກລັດຖະມົນຕີ Tony Abbott ກ່າວທີ່ກອງປະຊຸມຖະແຫລງຂ່າວວ່າ ທ່ານຕ້ອງການຢາກຮູ້ວ່າ ເປັນຫຍັງ ທ້າວ Monis ບໍ່ໄດ້ຖືກຕິດຕາມເບິ່ງ ຫຼື ກັກໂຕໄວ້ ທັງໆທີ່ຜູ້ກ່ຽວໄດ້ກໍ່ຄວາມຮຸນແຮງຜ່ານມາ ມີສະພາບຈິດບໍ່ທຸ່ນທ່ຽງ ແລະ ມີຄວາມຫລົງ ໃຫລກັບພວກຫົວຮຸນແຮງຈັດ ທ່ານ Abbott ເວົ້າວ່າ